### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 12. november 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA M

Indledning

[adresse] er en by med et levende natteliv og mange beboere i midtbyen. I de sene aftentimer og nattetimer færdes fodgængere og cyklister side om side med biler, taxaer og busser. Det giver et særligt trafikmønster, hvor tryghed, støj og sikkerhed spiller en central rolle.

Der er i dag ikke særskilte hastighedsgrænser for natten i [adresse], og den generelle hastighed i bymidten er 50 km/t hele døgnet. Spørgsmålet er, om det er hensigtsmæssigt i en tæt beboet bykerne med natteliv og mange bløde trafikanter.

Forslag

Byrådet beslutter, at Teknik og Miljø skal udarbejde en undersøgelse af mulighederne for at indføre lavere hastighedsgrænser i [adresse] i tidsrummet kl. 22.00–06.00.

Undersøgelsen skal belyse:

- Hvilke områder og vejtyper i midtbyen, hvor en lavere natlig hastighed kan have størst effekt.

- Fordele og ulemper ved en generel reduktion til fx 30 km/t om natten.

- Effekten på trafikstøj og beboernes nattesøvn.

- Betydningen for fodgængere, cyklister og øvrige trafikanters sikkerhed.

- Erfaringer fra andre byer i [adresse] og udlandet.

- Mulige økonomiske konsekvenser og forslag til finansiering.

Begrundelse

1. Tryghed og sikkerhed

Risikoen for alvorlige ulykker reduceres markant ved lavere hastighed. I nattelivet er mange fodgængere berusede og dermed mere udsatte.

2. Støj og sundhed

Lavere hastighed om natten vil kunne reducere støj og forbedre beboernes nattesøvn. WHO har peget på trafikstøj som en væsentlig kilde til helbredsproblemer.

3. Forebyggelse af råkørsel

En natlig hastighedsgrænse kan være et redskab til at dæmpe uønsket råkørsel og motorcykelfræs.

4. Byliv og atmosfære

Flere europæiske storbyer arbejder med natlige hastighedsbegrænsninger for at skabe en mere tryg, rolig og attraktiv bykerne. [adresse] kan lære af disse erfaringer.

Forslagsstiller:

Natasja Bruun (Moderaterne).

### Sagsforløb

Udvalg: [adresse]

Dato: 29-10-2025

Nils Bech: 31

Sagens behandling blev udsat i byrådets møde den 29. oktober 2025.